Otto Herschmann

Otto Herschmann (født 4. januar 1877 i Wien, død 14. juni 1942) var en østerriksk svømmer og fekter som deltok i de olympiske leker 1896 i Athen og 1912 i Stockholm.

Herschmann vant en olympisk sølvmedalje i svømming under OL 1896 i Athen. Han kom på andreplass bak Alfréd Hajós fra Ungarn på 100 meter fri.

Seksten år senere under OL 1912 i Stockholm vant Herschmann en olympisk sølvmedalje i fekting. Han var med på det østerrikske laget som kom på andreplass i lagkonkurransen i sabel bak Ungarn. Det var elleve lag som deltok og i finalerunden som besto av fire lag vant Østerrike to kamper og tapte en, mot gullmedaljevinnerne Ungarn. Deltakerne på det østerrikske sabellaget var Albert Bogen, Rudolf Cvetko, Friedrich Golling, Otto Herschmann, Andreas Suttner, Reinhold Trampler og Richard Verderber.

Herschmann var jøde og han ble arrestert i Wien av nazistene og ble 14. januar 1942 deportert til Sobibór tilintetgjørelsesleir. Han døde året etter i en transittleir i det tysk-okkuperte Polen.

OL-medaljer 
  1896  Athen - Sølv i svømming, 100 meter fri  Østerrike
  1912  Stockholm - Sølv i fekting, sabel lag  Østerrike

Eksterne lenker 
 

Personer fra Wien
Østerrikske fektere
Østerrikske svømmere
Olympiske sølvmedaljevinnere for Østerrike
Medaljevinnere under Sommer-OL 1896
Deltakere for Østerrike under Sommer-OL 1896
Svømmere under Sommer-OL 1896
Deltakere for Østerrike under Sommer-OL 1906
Fektere under Sommer-OL 1906
Medaljevinnere under Sommer-OL 1912
Deltakere for Østerrike under Sommer-OL 1912
Fektere under Sommer-OL 1912
Østerrikere fra andre verdenskrig
Fanger i tyske konsentrasjonsleire
Holocaustofre
Olympiske medaljevinnere i fekting
Olympiske medaljevinnere i svømming